
Wat het my laat besluit om hierdie boek te skryf?

Alhoewel ek van jongs af ‘n brandende begeerte gehad het om te skryf, was dit nie uitsluitlik die rede nie. In 1966, toe ek 22 jaar oud en in Windhoek werksaam was, het ek ‘n korrespondensie kursus gekry oor die skryf van kortverhale. Met my Olivetti tikmasjien en Tipp-Ex het ek tot laat in die nagte aan my kortverhale gewerk. Ek het nie sukses gehad met die plasing daarvan nie. Daar was baie min uitgewers om dit te publiseer, net hoofsaaklik tydskrifte.

Weens groot werksverpligtinge moes ek my skrywery eers staak. Vir die volgende 48 jaar is die vlammetjie egter nooit geblus nie.

Met my aftrede in Februarie 2014 het ek die vlammetjie weer helder aan die brand gekry en my eerste taak was om ‘n stamboom vir ons Alberts familie op te stel. Dit het ek met groot entoesiasme voltooi.

Alhoewel ek besef het dat ek eendag by aftrede sal kom, was ek nie eintlik emosioneel daarvoor voorbereid nie. Steffie, my eggenote, het reeds 18 jaar vroeër ophou werk. Sy was nog nie naby aftrede nie maar ons het saam so besluit. Sy was dus al baie goed ingeleef in haar nuwe posisie as tuisteskepper. Ons twee kinders was toe reeds selfstandig en op hul eie.

Ek het gewerk tot diep in my 69ste jaar en het ‘n baie besige werkslewe gehad. Toe ek in 2019 vir Gerald Burger, die Siener, gaan sien het was sy eerste woorde aan my: “Liewe land, maar jy was darem baie besig in jou lewe.”

Toe ek die dag ophou werk het dit vir my gevoel of ek die end van my lewe bereik het. Gelukkig het ek ‘n sterk kop en kon met ‘n meer positiewe uitkyk alles benader.

Weens fisiese gebreke en probleme in my liggaam moes ek sterk staan. Hoe ouer ‘n mens word, hoe meer raak die gebrokenheid van die liggaam sigbaar en voelbaar. Sedert 2017 loop ek die meeste van die tyd met my karretjie omrede ek van balans is, party dae meer as ander dae.

Die doel van hierdie boek is om ander te inspireer, te bemoedig en nie in depressie te gaan nie. Om die lewe, al is daar baie slaggate, nogtans te geniet. Om altyd positief te bly.

Dalk is daar andere wat op die punt van aftrede is, of dit ook soos ek met skrik begin ervaar het. Dalk is daar andere wat weens siekte of watter rede ook al deur moeilike tye gaan.


My motto in die lewe is: “NEVER QUIT!”


Gaan aan. Daar is altyd hoop. Ek probeer ook dat die leser met die humor bietjie kan ontspan en die nou kan geniet. Ek vertrou dat die gedagtes wat ek hier met u deel vir u tot nut sal wees.

Wanneer die oudag op jou neerslaan, wat gaan jy doen?


In ‘n hoekie sit en wag vir beter dae? Daar sal nie beter dae kom nie – veral nie vir die liggaam nie. Geniet elke dag met dankbaarheid, vreugde en humor, al is dit by tye baie moeilik.


Jy weet nie hoe lank jou lewensreis gaan duur nie. Dalk lank.

Dalk kort.


‘n Mens hoor dikwels in geselskap dat iemand die opmerking maak dat oud word nie vir sussies is nie. Dit is ‘n feit soos ‘n koei.

As ons kon, sou die meeste van ons wou weghardloop vir die oudag. Dit kan nie gebeur nie. Daar is net een pad vir jou lewensreis en dit is vorentoe.


Elkeen van ons se lewensreis is ‘n enkel rit. Nie retoer nie.


Kom ons maak die beste van ons oudag.

Laat ons lag en vrolik wees. Ons het trouens nou meer tyd daarvoor as voorheen toe ons nog gewerk het.

Die titel, Wanneer die Sterk Manne Krom word, is geneem uit Prediker 12:3:

“... dié dag wanneer die wagters van die huis sal bewe en die sterk manne krom word en die malers die werk staak, omdat hulle te min geword het, en die wat deur die vensters kyk, verduister word, ...”

[image: image]“He who is of a calm and happy nature will hardly feel the pressure of age, but to him who is of an opposite position, youth and age are equally a burden.” - Plato

Wanneer die oudag op jou neerdaal is dit nie ‘n Hemelse ervaring nie.

Dit is eerder, vir die meeste van ons, ‘n onbekende erva- ring en pad wat nie een van ons al gestap het nie. ’n Skok vir liggaam, siel en gees. Voordat hierdie deel van ons lewe aangebreek het, was ons besig met ons beroepe, huwelik, kinders grootmaak en ons vrouens gelukkig hou. Hierdie tydperk is blitsig verby en toe ... aftrede. Ek was vir hierdie fase nie emosioneel voorbereid nie. Dit het te vinnig op my afgekom. Wanneer jy nog jonk is, sien jy jou aftrede en oudag vér in die toekoms. Hoe leer ‘n mens vir jou aftrede en oudag? Hoe berei jy voor? Ons doen finansiële beplan- ning maar hoe berei jy jou emosioneel voor vir iets wat nog so vér in die toekoms is?

Is jy senuagtig en bang vir die toekoms? Ons weet nie of hierdie lewensreis kort of lank sal wees nie. Ons het nie ‘n kontrole wat gebruik kan word om die reis en tyd terug te draai na bekende tye toe dit aangenamer was nie of om die reis te stop om eers te rus nie. Daar is ook pyne en siektes saam met ons op die reis. Party dra ons saam met ons van ‘n jong ouderdom af. Ander tel ons op langs die pad. Daar kan liggaamlike, emosionele en finansiële pyne wees.

Die ongesonde en lekker leefstyl van ‘n leeftyd haal jou in op jou oudag. Artritis en jigpyne is so seer maar ‘n glas of twee rooiwyn en ‘n lekker braai saam met die kinders of goeie vriende bly maar die beste. Ons dokter maar eerder die seer wanneer dit erg raak. Sportbeserings uit ons jong dae steek ook erg kop uit. Dit begin dalk al voor jou oudag.


Die dood van ‘n geliefde bring erge emosionele pyn.


Veral waar twee mense vir 50 of 60 jaar saam was.

Vir party is die feit dat hul oudag aangebreek het en die onsekerheid van wat voorlê op die lewensreis moeilik om te hanteer. Hoeveel tyd het ek nog oor?

Finansies bly seker die grootste bekommernis op die pad van baie se lewensreis. Nie almal van ons was in die posisie om goed voorsiening te maak vir aftrede nie. Ekonomiese omstandighede kan dit ook bemoeilik om ‘n stewige neseier op te bou.

Hoe is dit moontlik dat my lewe so vinnig verbygevlieg het en my liggaam so vinnig verouder het? En dit maar oor ‘n periode van 30-40 jaar?

Gister was ek nog jonk en jukkerig, vandag is ek oud en kry koud. Môre is ek by AVBOB. Stokstyf in die lyf. Alles verby.

Alhoewel 2 Korinthiërs 4:18 ons daarop rig om nie te let op die sigbare dinge nie maar eerder op die onsigbare want dit is ewig, moet ‘n mens daarteen waak om nie in die hoekie te gaan sit en vir die Ewigheid te wag nie. Afgesien daarvan om te probeer besig en positief bly, kan jy maar ook die kinderlike, wat nog in jou is, bietjie losmaak en ook plek maak vir humor en lekker lag oor die lewe.

Kom laat ons ons gedagtes bietjie wyd gaan. Word veroudering van die liggaam deur iets of iemand anders gedryf en veroorsaak? Hierdie is die begin van my satiriese blik op die ouderdom en nie ‘n nuwe dogma wat verkondig word nie. Toe ons nog kinders was, was die bestaan van Klaas Vakie, Kersvader en die Tandemuis vir die meeste kinders werklikhede. Kersvader en die Tandemuis was die heroes want hulle het onderskeidelik geskenke en ‘n geldjie gebring. Kersvader het slegs een keer per jaar sy opwagting gemaak. Die Tandemuis of Piet Muis soos hy ook genoem was, het hard gewerk. Hy het altyd geweet waar en wanneer om ‘n tand op te tel.

Vir die kleintjies was dit ‘n opwindende oomblik as hy of sy sien dat Piet Muis sy of haar tand kom haal het en ‘n geldjie in die skoen gelos het. Dan is daar sommer begin voel of daar nie nog ‘n tand is wat getrek kan word nie.

Ons kan seker maar op ons oudag ook ons eie fabels skep en daaroor lag. Die oudag is nie bedoel om net doom en gloom te wees nie.

Die drie groot Griekse filosowe, Sokrates, Plato en Aristoteles, het die volgende gesê oor die ouderdom:

Sokrates – “In childhood be modest, in youth temperate, in adulthood just, and in old age prudent. The young people of today think of nothing but themselves. They have no rev- erence for parents or old age.”

Plato – “Although old age has much to be shameful of, at least let us not add the disgrace of wickedness. Finally, the social role of each person shall not mutate with age. Even bees do not become drones when they age.”

Aristoteles – “But old age is dry and cold. Aristotle thinks this is plain to observation, since the living animal is warm and moist, while a corpse is cold and dry.”

In die Griekse en Romeinse mitologie het hulle gode vir die ouderdom gehad. Die Griekse god van ouderdom was Geras en die Romeinse god was Senectus.

Wat is die Griekse mitologie? Dit is om dit eenvoudig te stel, stories wat van een geslag na die volgende geslag oor- gedra is. Stories wat gegaan het oor hul tradisies, families, gode, kuns, wetenskap en nog meer.

Na bewering het die Griekse beskawing ongeveer 1,600 voor Christus ontstaan. Het die antieke Grieke en Romeine dan al met ouderdom gesukkel deurdat hulle gode vir ouderdom gehad het?

[image: image]

Geras – god van ouderdom

Daar was sketse gemaak van Geras. Hy was voorgestel as ‘n tingerige ou man met dun beentjies wat krom geloop het met ‘n kierie.

As die liggaam dan deur iets of iemand anders so afge- takel word, wie sal dit wees? Hoe sal so iemand lyk en wat sal sy naam wees? Is dit dieselfde ouderdom waaroor die antieke Grieke geskryf en in die Griekse mitologie opge- neem is?

Die liggaam word al vir eeue, sedert die antieke Griekse tyd, afgetakel en verinneweer deur niemand anders as Ouderdom nie. Dit is sy Afrikaanse naam.


Ouderdom? Watter ordentlike persoon sal so ‘n naam

wil dra? Dit moet van prehistoriese oorsprong wees. In Noag se tyd was daar al ordentlike name gegee.

Hoe lyk Ouderdom? Geen mens het hom al gesien nie.


Weet nie hoe hy lyk of waar hy bly of vandaan kom nie.

Mens kan nie aan hom vat nie. Is hy dalk ‘n spook wat uitgeskop is en nou kwaad is vir almal?

Ek visualiseer Ouderdom as ‘n figuur soortgelyk aan die Boggelrug van Notre-Dame, krom met maer beentjies en ‘n baard.

Die Griekse god Geras was ook so voorgestel: as ‘n klein, maer mannetjie met dun beentjies wat krom loop.

Volgens die Griekse mitologie het Geras in die onder- wêreld gebly saam met sy vriende Pyn, Siekte en Dood.

Wat ‘n afskuwelike en dodelike kombinasie.

Hulle werk ook as ‘n span saam.

Ouderdom moet sorg dat hulle “besigheid” kry.


So sal Ouderdom die arm van die ou man, wat artritis in sy hand het, stamp sodat hy sy seer vinger raakslaan met die hamer. Dit is baie pynlik. Pyn sal dit geniet en vir Ouderdom so ‘n pynlike glimlag gee.


So is Siekte en Dood ook by.


Wanneer iemand sterf staan Dood met sy hande agter sy rug en aanskou sy handewerk heel tevrede.

Dit wat in die Griekse mitologie opgeneem is, is nie fabels nie, want ons word vandag nog getreiter en verniel deur hierdie kombinasie. Dan is Ouderdom seker deel van hier- die drie-tal.

Ouderdom is soos sekere van ons politici. Hy het geen integriteit nie, is agterbaks en ’n skelm. ’n Boelie en ‘n lafaard.

Hy sal nie voor iemand kom staan wat in die fleur van sy of haar lewe is nie. Dan kon jy sy nek omgedraai het of met ‘n karate hou of skop ‘n einde aan hom gemaak het.

Hy is ‘n groot lafaard. Hy teiken die ouer mense en treiter en kasty hulle. Wanneer oumense val, is dit Ouderdom wat hulle pootjie of sy kierie tussen hulle bene indruk wanneer hulle stap. As ‘n oumens val geniet hy dit, gaan staan om die hoekie en lag.

Die effek van sy betrokkenheid is frustrerend en dodelik doeltreffend. Ons het net nie ‘n teenvoeter daarvoor nie. Selfs nie die Chinese, Russe, Duitsers of Amerikaners het een nie.

Ouderdom verander












1  EN dink aan jou Skepper in die dae van jou jonkheid voordat die ongelukkige dae kom en die jare aanbreek waarvan jy sal sê: Ek het daar geen behae in nie —






3  dié dag wanneer die wagters van die huis sal bewe en die sterk manne krom word en die malers die werk staak, omdat hulle te min geword het, en die wat deur die vensters kyk, verduister word,




5  Ook sal hy bang wees vir 'n hoogte, en verskriklike dinge sal op die pad wees! En die amandelboom sal in bloei staan, en die sprinkaan sal homself met moeite voort- sleep, en die kapperkruid nutteloos wees; want die mens gaan na sy ewige huis, en die rouklaers sal op die straat rondgaan




7  en die stof na die aarde terugkeer soos dit gewees het, en die gees na God terugkeer wat dit gegee het.




Vrees God en hou sy gebooie.





10  Die Prediker het gesoek om welgevallige woorde te vind en wat reg geskrywe is — woorde van waarheid.




12  En buitendien, my seun, wees gewaarsku; aan baie boeke maak kom geen einde nie, en baie studie is vermoeiing van die vlees.




14  Want God sal elke werk bring in die gerig wat kom oor al die verborge dinge, goed of sleg.

‘N ODE AAN OUDERDOM


Die dood het my van jou bevry Nooit sal jy my nooit weer kan pla Of dat ek jou op my rug moet dra Daar is ‘n groot taak vir jou





Almal wat ons land verniel en besteel En die buit verdeel


En dit tussen hul bene toegroei, verdor En soos droë vye afval


Die hiënas en aasvoëls gaan verby


Nie die natuur se weg





[image: image]“Age, I do abhor thee; youth, I do adore thee. Last scene of all that ends this strange, eventful history, is second childishness and mere oblivion. I am sans teeth, sans eyes, sans taste, sans everything. I have lived long enough.”

